Diviaky (Turčianske Teplice)

Diviaky sú mestská časť Turčianskych Teplíc. Do roku 1971, s výnimkou obdobia 19511955, keď boli súčasťou Turčianskych Teplíc, boli samostatnou obcou.

Dejiny 
Diviaky sa spomínajú v roku 1260 v opise hraníc zeme Turčianskeho zemana Vida z Bodorovej: Belo IV. r. 1260 Vida zemana Turčianskeho , pre jeho zásluhy vo vojne českej nadobudnuté obdaril zemou, ktorá hraničila s jeho hraničnou zemou v Turci medzi Diviakmi ... zemou Alberta a jeho dedičnou zemou.

Poloha 
Nachádza sa v severnej časti mesta, na ľavom i pravom brehu rieky Teplica. Cez mestskú časť vedie železničná trať Zvolen – Vrútky, východným okrajom cesta I/65 na Kremnicu, na ktorú sa tu napája cesta III. triedy z Budiša i Moškovca.

Osada Hájiky 

Súčasťou mestskej časti je aj osada Hájiky. Na mieste pôvodného majera bolo neskôr vybudované poľnohospodárske družstvo, ktoré sa tu nachádza až do súčasnosti. Osadou preteká Ivančinský potok, ktorý pramení niekoľko stoviek metrov južnejšie a tečie smerom na Jazernicu. Na odbočke z Prievidzskej cesty sa nachádza autobusová zastávka.

Kultúra a zaujímavosti

Pamiatky 
Renesančný Platthyovský kaštieľ z prvej polovice 17. storočia. Postavený miestnym zemanom Františkom Platthym. Kaštieľ je dvojpodlažná stavba na pôdoryse písmena U s dvoma hranolovými vežami. Okná majú renesančné kamenné ostenia s nadokennou rímsou. Strechy na vežiach sú mansardové, pokryté šindľom. Od ulice kaštieľ oddeľuje budova sýpky. V interiéroch môžeme nájsť valené klenby. V roku 1762 prešiel stavebnou úpravou. Kaštieľ bol obnovený v rokoch 195258. Dnes je pracoviskom Slovenskej národnej knižnice.  

 V kaštieli (Platyovský) grófskej rodiny Pongráczovcov v Diviakoch bola privátna kaplnka. Dala ju postaviť grófka v záhrade kaštieľa v roku 1891. Posvätil ju jej brat novomestský prepošt Viliam Pongrácz.

 Rokokový Tarnóczyovský kaštieľ, postavený okolo roku 1767 ako dvojtraktová stavba, neskôr prestavaný klasicisticky. Stavebné úpravy v 19. storočí a po roku 1924. Dnes je využívaný ako hotel.

Osobnosti obce 
 Jozef Lettrich (* 1905 – † 1969), slovenský politik

Referencie

Iné projekty 

Turčianske Teplice
Mestské časti na Slovensku